ভারতের জাতীয় পতাকা
ভারতের জাতীয় পতাকা হলো কেন্দ্রে চব্বিশটি দণ্ডযুক্ত নীল "অশোকচক্র" সহ গেরুয়া, সাদা ও সবুজ আনুভূমিক আয়তাকার ত্রিবর্ণরঞ্জিত পতাকা। ১৯৪৭ সালের ২২ জুলাই গণপরিষদের একটি অধিবেশনে এই পতাকার বর্তমান রূপটি ভারত অধিরাজ্যের সরকারি পতাকা হিসেবে গৃহীত হয়েছিল। পরবর্তীকালে এটি ভারতীয় প্রজাতন্ত্রের জাতীয় পতাকার মর্যাদা লাভ করে। ভারতে এই পতাকাটিকে সাধারণত "ত্রিরঙ্গা পতাকা" বা "ত্রিবর্ণরঞ্জিত পতাকা" বলা হয়। পিঙ্গালি ভেঙ্কাইয়া কৃত ভারতীয় জাতীয় কংগ্রেসের "স্বরাজ" পতাকার ভিত্তিতে এই পতাকাটির নকশা প্রস্তুত করা হয়েছিল।
ভারতীয় পতাকাবিধি
২০০২ সালে ভারতীয় পতাকাবিধি গৃহীত করা হয়: "Provisions of the Emblems and Names (Prevention of Improper Use) Act", 1950 (No.12 of 1950) ও "", 1971 (No. 69 of 1971)। ২০০২ সালের ২৬ জানুয়ারী থেকে "ভারতীয় পতাকাবিধি, ২০০২" হিসাবে এই বিধি কার্য্যকারী করা হয়।